SET พรุ่งนี้ลุ้นแรงซื้อหุ้นบิ๊กแคปดันดัชนีแตะ 1,300 จุด
บล.กรุงศรี มองแนวโน้มตลาดหุ้นไทยในวันพรุ่งนี้ (30 ธ.ค.) คาดว่าดัชนีจะแกว่งไซด์เวย์ โดยยังไร้ปัจจัยใหม่ๆเข้ามากระทบ อีกทั้งมูลค่าการซื้อขายอาจจะยังไม่มากนัก เนื่องจากเป็นช่วงที่ตลาดซบเซา เพราะเข้าสู่ช่วงวันหยุดเทศกาล อย่างไรก็ตามยังมีโอกาสลุ้นดัชนีปรับขึ้นแตะ 1,300 จุด ได้ หากมีแรงซื้อหุ้นบิ๊กแคปเข้ามา อย่างเช่น PTT, ADVANC และ KBANK เป็นต้น แม้ว่ามูลค่าการซื้อขายจะไม่มากก็ตาม พร้อมให้แนวต้าน 1,300 จุด แนวรับ 1,280 จุด
29 ธ.ค. 2558

นายทรงกลด วงศ์ไชย ผุ้อำนวยการอาวุโสฝ่ายวิเคราะห์ บล.กรุงศรี เปิดเผยถึงตลาดหุ้นไทยวันนี้ (29 ธ.ค.) ดัชนีปรับตัวลดลง จากปัจจัยราคาน้ำมันดิบในตลาดโลกที่ร่วงลง ทำให้มีแรงขายหุ้นกลุ่มพลังงานออกมา โดยเฉพาะหุ้นบริษัท ปตท. จำกัด (มหาชน) หรือ PTT ที่เป็นหุ้นบิ๊กแคป ฉุดตลาดหุ้นไทยปรับตัวลดลง อีกทั้งมูลค่าการซื้อขายในวันนี้มีไม่มากนักเนื่องจากเข้าสู่ช่วงวันหยุดเทศกาลปีใหม่ ทำให้นักลงทุนส่วนใหญ่หยุดพักการซื้อขายชั่วคราว
สำหรับตลาดหุ้นอื่นในภูมิภาคเอเชียวันนี้ มีตลาดหุ้นในบางประเทศที่ปิดตลาดเป็นบวกและบางประเทศปิดตลาดเป็นลบ ซึ่งปัจจัยที่เข้ามากระทบตลาดหุ้นในภูมิภาคในวันนี้เป็นปัจจัยจากราคาน้ำมันลดลงเช่นเดียวกับตลาดหุ้นไทย ซึ่งทำให้ตลาดหุ้นในภูมิภาคช่วงเช้าปรับตัวลดลงตามกัน แต่มีบางประเทศดัชนีสามารถพลิกกลับมาเป็นบวกได้
แนวโน้มตลาดหุ้นไทยในวันพรุ่งนี้ (30 ธ.ค.) คาดว่าดัชนีจะแกว่งไซด์เวย์ โดยยังไร้ปัจจัยใหม่ๆเข้ามากระทบ อีกทั้งมูลค่าการซื้อขายอาจจะยังไม่มากนัก เนื่องจากเป็นช่วงที่ตลาดซบเซา เพราะเข้าสู่ช่วงวันหยุดเทศกาล อย่างไรก็ตามยังมีโอกาสลุ้นดัชนีปรับขึ้นแตะ 1,300 จุด ได้ หากมีแรงซื้อหุ้นบิ๊กแคปเข้ามา อย่างเช่น PTT, ADVANC และ KBANK เป็นต้น แม้ว่ามูลค่าการซื้อขายจะไม่มากก็ตาม พร้อมให้แนวต้าน 1,300 จุด แนวรับ 1,280 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 3.26 บาท ลดลง 0.14 บาท
PTT ปิดที่ 237.00 บาท ลดลง 10.00 บาท
ADVANCปิดที่ 154.00 บาท ไม่เปลี่ยนแปลง
CPALL ปิดที่ 39.50 บาท ลดลง 0.50 บาท
AOT ปิดที่ 350.00 บาท เพิ่มขึ้น 6.00 บาท
 
ที่มา: สำนักข่าวอินโฟเควสท์